ดิว โชว์ลีลายั่ว อาร์ต หลอกปล้นเงินยังไม่รู้ตัวในละคร เนื้อใน
แซ่บถึงดีเอ็นเอเลยจ้ะแม่จ๋า สำหรับ ดิว–อริสรา ทองบริสุทธิ์ ในละครเรื่อง เนื้อใน ที่นางล็อกเป้าเอาไว้นานแล้วหนุ่ม อาร์ต–พศุตม์ เนี่ย คราวนี้ ดิว รุกแบบถึงเนื้อถึงตัว โดยเป็นตอนที่ วีณา (ดิว) พยายามเข้าไปออดอ้อนใช้มารยาหญิงให้ ราเชน (อาร์ต) ยอมเล่นแชร์ด้วย เพื่อหวังหลอกเอาเงิน ราเชน ก็เคลิ้มตามยอมจ่ายเงินให้ วีณา ดีใจมากกระโดดจุ๊ฟแก้มทันที เพื่อไม่ให้ ราเชน สงสัยและเชื่อใจเธอคู่นี้เขาคุ้นเคยและสนิทสนมกันดีอยู่แล้ว>> อ่านเรื่องย่อนิยายทุกเรื่อง คลิกที่นี่ <<ก่อนถ่ายจริง ผกก. กู่–เอกสิทธิ์ ให้ทั้งคู่ซักซ้อมบล็อกกิ้งต่อบทกันเล็กน้อย ซึ่งก็ใช้เวลาไม่นานก่อนจะถ่ายจริง เริ่มที่ อาร์ต นั่งหน้าเครียดกลัวว่าจะโดนหลอก จู่ๆ ดิว ก็แอบเข้ามาสะกิด ทำเอา อาร์ต สะดุ้ง แล้วหันมามอง ดิว ก่อนชะงักไป ดิว จึงเรียกองค์แม่ดาวยั่วลงมาประทับ พูดจาออดอ้อนทิ้งตัวลงนั่งข้างๆ อาร์ต พร้อมยื่นหน้าเข้าไปใกล้ยั่วยวนกวนอารมณ์เพื่อล่อให้ อาร์ต คล้อยตาม อาร์ต เคลิ้มตามจริงๆ ส่งสายตาพร้อมยิ้มเจ้าเล่ห์ ทำท่ายึกยักจะไม่ยอมให้เงินง่ายๆ ดูเหมือนตัวเองจะคุมเกมแต่หารู้ไม่ว่าโดนปั่นหัวอยู่ (ฮา) ดิว โน้มตัวเข้าไปหอมแก้มฟอดใหญ่เท่านั้นแหละเกม อาร์ต ยื่นซองเงินให้ ดิว ไปแบบโง่ๆ ไม่รู้เล้ยว่าโดนจูงจมูก พอ ผกก.สั่งคัต ดิว เข้าไปแซวหนุ่ม อาร์ต ต่อทันที นี่ตัวจริงเป็นป๋าสายเปย์แบบนี้หรือเปล่าเนี่ย?อยากเห็นลีลา แม่ดิว ตอนยั่วผู้ชายให้เปย์ล่ะก็ ต้องไม่พลาดชมคืนนี้ 20.10 น. ทางช่อง GMM25 และรับชมย้อนหลังทาง Viu.
แซ่บถึงดีเอ็นเอเลยจ้ะแม่จ๋า สำหรับ ดิว–อริสรา ทองบริสุทธิ์ ในละครเรื่อง เนื้อใน ที่นางล็อกเป้าเอาไว้นานแล้วหนุ่ม อาร์ต–พศุตม์ เนี่ย คราวนี้ ดิว รุกแบบถึงเนื้อถึงตัว 
เนื้อใน,นิยาย,ดิว อริสรา,อาร์ต พศุตม์,ปล้นเงิน,ยอมจ่ายเงิน,โชว์ลีลา,ละคร